સૌપ્રથમ પાલકને બરાબર ધોઈને કટ કરી લો. ડુંગળી, લીલા મરચાં અને આદુંને પણ સમારી લો. હવે એક પેનમાં થોડું તેલ ગરમ કરો. તેલ ગરમ થાય એટલે તેમાં રાઈ અને જીરૂં ઉમેરો. રાઈ ફૂટએ એટલે તેમાં આદું અને મરચાં ઉમેરીને સાંતળો. ત્યાર બાદ તેમાં ડુંગળી ઉમેરો. ડુંગળી લાઈટ પીંક રંગની થાય એટલે તેમાં પાલક, ખાંડ અને મીઠું ઉમેરીને બરાબર મિક્ષ કરીને સાંતળો. મધ્યમ તાપે પાલકમાંથી પાણી છુટે ત્યાં સુધી સાંતળો. લગભગ ચારથી પાંચ મિનિટ લાગશે. ત્યાર બાદ તેમાં બાફેલી તુવેરદાળ ઉમેરીને બરાબર મિક્ષ કરી લો. જો તમને એ વધારે ઘટ્ટ લાગે તો તેમાં પાણી ઉમેરી શકો છો. હવે આ દાળ ઉકળવા લાગે એટલે ગેસ બંધ કરીને તેમાં લીંબુનો રસ ઉમેરીને બરાબર મિક્ષ કરી લો. ગરમા ગરમ દાળને રોટી અથવા તો ભાત સાથે સર્વ કરો.